***Bosna i Hercegovina***

***Federacija Bosne i Hercegovine***

***Unsko-sanski kanton***

***OPĆINA VELIKA KLADUŠA***

****

***I Z V J E Š T A J***

***o stipendiranju studenata u akademskoj 2019/20. godini***

****

*Velika Kladuša, decembar 2020. godine*

***Uvod***

*Programom rada Općinskog vijeća Općine Velika Kladuša za 2020. godinu predviđeno je da se razmatra i Izvještaj o stipendiranju studenata u akademskoj 2019/20. godini.*

*Ovaj Izvještaj sadržava, između ostalog, kratak prikaz osnovnih aktivnosti iz oblasti stipendiranja koje su vođene u Općini Velika Kladuša u poratnom periodu, sa detaljnijim i obuhvatnijim osvrtom na aktivnost stipendiranja studenata u akademskoj 2019/20. godini.*

***Istorijat stipendiranja u Općini Velika Kladuša***

*Općina Velika Kladuša je već u prvim poratnim godinama započela sa praksom sporadičnog i selektivnog stipendiranja studenata sa područja naše Općine, koji pristup je zadržan praktički tokom prvih desetak poratnih godina.*

*Ozbiljniji, odnosno organizovaniji i donekle planski pristup ovoj aktivnosti započinje u akademskoj 2004/05. godini, kada je broj stipendista Općine bio, za to vrijeme značajnijih 13 korisnika. Ovaj broj stipendista u narednom periodu nije bitnije mijenjan, sve do akademske 2008/09. godine, kada je broj stipendista porastao na 358 korisnika, odnosno kada se počelo sa politikom stipendiranja svih redovnih studenata na državnim fakultetima u BiH.*

*Visina stipendija za period 2004–2008. godina je bila 200,00 KM, a od akademske 2008/09. godine stipendija je iznosila 100,00 KM za nove studente i 200,00 KM za studente koji su bili korisnici stipendije iz ranijih godina. Broj stipendista koji su imali stipendiju u iznosu od 200,00 KM se sukcesivno smanjivao svake godine, tako da je u akademskoj 2007/08. godini broj stipendista koji su primali stipendiju u iznosu od 200,00 KM bio 30, dok je akademske 2008/09. godine taj broj smanjen na 22, da bi naredne godine iznosio 12 korisnika. U akademskoj 2010/11. godini broj stipendista sa stipendijom u iznosu od 200,00 KM bio je 5 korisnika. U periodu od akademske 2008/09. do 2011/12. godine broj stipendista se povećavao, tako da je Općina finansirala 401 studenta u 2010/11 akademskoj godini. U 2011/12. godini broj stipendista je smanjen za 12 stipendista odnosno za 3%.*

*U akademskoj 2012/13. godini je došlo do značajne promjene politike stipendiranja, na način da se odustalo od prakse stipendiranja svih redovnih studenata i prešlo se na model stipendiranja, koji je činio kombinaciju stipendiranja određenih profila zanimanja, koja su na području Općine Velika Kladuša u to vrijeme označena kao deficitarna i uspješnosti u studiranju, uz značajnije naglašenu socijalnu komponentu. Od ove akademske godine, zbog promjene politike stipendiranja, broj stipendista Općine je smanjen na 90 studenata, a visina mjesečne stipendije je iznosila 200,00 KM.*

*U akademskoj 2013/14. godini, također dolazi do nove korekcije u pristupu modelu stipendiranja studenata, kada Općinsko vijeće donosi potrebna akta kojima je definisano da će Općina u toj akademskoj godini dodijeliti ukupno 120 studenskih stipendija u mjesečnim iznosima od 150,00 KM. Iznos sredstava planiranih za ovu namjenu, u odnosu na prethodnu akademsku godinu, ostao je nepromjenjen.*

*Za akademsku 2014/15. godinu broj stipendija je povećan na 133, a iznos mjesečne stipendije je ostao na nivou od 150,00 KM, a za ovu namjenu je isplaćeno 199.500,00 KM..*

*U akademskoj 2015/16. godini odobrene su i isplaćene stipendije za 140 studenata za deset mjeseci u mjesečnim iznosima od 150,00 KM. Za ovu namjenu u Budžetu su osigurana sredstva u iznosu od 210.000,00 KM.*

*U akademskoj 2016/17. i 2017/18. godini iz Općinskog budžeta isplaćene su po 120 stipendija sa mjesečnim iznosom od 200,00 KM, što znači da je za svaku akademsku godinu isplaćeno 240.000,00 KM.*

*Iz Budžeta Općine za akademsku 2018/19. godinu isplaćeno je 248.000,00 KM za stipendiranje 124 studenata sa mjesečnim iznosom stipendije od 200,00 KM.*

*U tekućoj akademskoj 2019/20. godini odobreno je i splaćeno 125 stipendija u ukupnom iznosu od 250.0000,00 KM.*

|  |  |  |
| --- | --- | --- |
| *Godina* | *Broj stipendista* | *Iznos stipendije* |
| *2004/05* | *13* | *26.000,00 KM* |
| *2005/06* | *18* | *36.000,00 KM* |
| *2006/07* | *23* | *46.000,00 KM* |
| *2007/08* | *30* | *60.000,00 KM* |
| *2008/09* | *358* | *380.000,00 KM* |
| *2009/10* | *371* | *383.000,00 KM* |
| *2010/11* | *401* | *405.200,00 KM* |
| *2011/12* | *387* | *386.400,00 KM* |
| *2012/13* | *90* | *180.000,00 KM* |
| *2013/14* | *119* | *178.500,00 KM* |
| *2014/15* | *133* | *199.500,00 KM* |
| *2015/16* | *140* | *210.000,00 KM* |
| *2016/17* | *120* | *240.000,00 KM* |
| *2017/18* | *120* | *240.000,00 KM* |
| *2018/19* | *124* | *248.000,00 KM* |
| *2019/20* | *125* | *250.000,00 KM* |
| ***UKUPNO*** | ***2.572*** | ***3.468.600,00 KM*** |

*U periodu od 2004/05. do 2019/20. akademske godine Općina Velika Kladuša isplatila je ukupno 2.572 godišnje stipendije, u ukupnom iznosu od* ***3.468.600,00 KM****. Prosječna stipendija u ovom periodu iznosila je 134,86 KM, a prosječno je stipendirano 161 studenat godišnje.*

***Program stipendiranja u 2019/2020. godini***

*U akademskoj 2019/20. godini se otpočelo sa pripremama i donošenjem akata Općinskog vijeća, a koje se tiču stipendiranja studenata sa područja općine Velika Kladuša, tako da je Općinsko vijeće na 30. redovnoj sjednici, održanoj 28.11.2019. godine, na prijedlog Općinskog načelnika, donijelo Odluku o stipendiranju studenata u akademskoj 2019/20. godini i imenovalo Komisiju za dodjelu stipendija.*

*U odnosu na prethodnu akademsku godinu, Općinsko vijeće je donijelo Odluku o stipendiranju mjesec dana ranije i imenovalo Komisiju za dodjelu stipendije dva mjeseca ranije nego u akademskoj 2018/19. godini. Nikad do sada nisu ranije doneseni Općinski akti o stipendiranju i nikad do sada procedura dodjele stipendija nije duže trajala.*

*Na osnovu navedenih dokumenata i Pravilnika o dodjeli stipendija, Općinski načelnik je 17.12.2019. godine raspisao Javni konkurs za dodjelu studentskih stipendija u akademskoj 2019/20. godini.*

***Javni konkurs***

*Na osnovu navedenih dokumenata i Pravilnika o dodjeli stipendija, Općinski načelnik je 17.12.2019. godine raspisao Javni konkurs za dodjelu studentskih stipendija u akademskoj 2019/20. godini. Konkurs je mogao biti raspisan početkom decembra 2019. godine, ali se kod raspisivanja Konkursa vodilo računa da Konkurs bude otvoren u vrijeme novogodišnjih praznika, kada veliki broj studenata boravi u Velikoj Kladuši.*

*Javni konkurs je objavljen u na Oglasnoj ploči Općine, Web stranicama Općine i Radija Velika Kladuša i na Portalu: www.stipendije.ba. Konkurs je bio otvoren do 03.01.2020. godine. Na programu Radio Velike Kladuše, u vremenu koliko je Konkurs bio otvoren svakodnevno, u više navrata su davane obavijesti o Konkursu.*

*Javnim konkursom, u skladu sa osnovnim dokumentima kojima je uređena oblast stipendiranja Općine Velika Kladuša, detaljno su precizirani svi opći i posebni uslovi za dodjelu stipendije, rokovi i način podnošenja prijave, te način, procedura i rokovi za utvrđivanje preliminarne i konačne rang liste kandidata i donošenje odluke o dodjeli stipendija.*

***Opći uvjeti***

*Svi kandidati koji su učestovali na Javnom konkursu, morali su ispunjavati slijedeće opće uvjete, i to da:*

1. *su državljani Bosne i Hercegovine,*
2. *imaju prebivalište na području općine Velika Kladuša u neprekidnom trajanju od najmanje 5 godina, računajući od datuma objavljivanja Konkursa,*
3. *prvi put upisuju kao redovni student određenu godinu studija na jednoj od državnih visokoškolskih ustanova u Bosni i Hercegovini,*
4. *nemaju drugu stipendiju,*
5. *nemaju status apsolventa i*
6. *ispunjavaju i druge uvjete iz Odluke o stipendiranju studenata u akademskoj 2019/2020. godini.*

*Svaki kandidat za stipendiju, pored općih, morao je ispuniti i najmanje jedan od posebnih uvjeta:*

1. *da je student koji je prvi put upisan na prvu godinu studija i da je proglašen učenikom generacije u srednjoj školi ili da ima prosjek ocjena u završnom razredu srednje škole 5,0;*
2. *da je student II ciklusa koji je proglašen za studenta generacije I ciklusa;*
3. *da je u prethodnoj akademskoj godini imao prosječnu ocjenu 9,00 ili veću;*
4. *da je ostvojio prvo, drugo ili treće mjesto na međunarodnim takmičenjima u znanju ili sportu u kalendarskoj godini koja prethodi akademskoj godini u kojoj se vrši dodjela stipendije;*
5. *da je student bez oba roditelja;*
6. *da je student sa tjelesnim oštećenjem od najmanje 60%;*
7. *da je student bez roditeljskog staranja;*
8. *da je student fakulteta koji obrazuje kadrove za deficitarna zanimanja iz člana 3. Odluke o stipendiranju studenata u akademskoj 2018/2019. godini i*
9. *da je socijalni slučaj po osnovu kriterija iz Pravilnika o dodjeli stipendija.*

***Broj stipendista***

*Na Konkurs za dodjelu 125 Općinskih stipendija u akademskoj 2019/20. godini bilo je ukupno 132 prijava, tj. bilo je 7 kandidata više od broja stipendija koje su dodjeljivane.*

* *prijave koje se ne boduju .......................................................... 29*
* *prijave za deficitarna zanimanja .......................................... 24*
* *prijave po osnovu socijalnog statusa .................................. 79*

*Od ukupno 132 prijava na Konkurs bilo je 29 prijava koje se ne boduju i to:*

|  |  |
| --- | --- |
| *Učenik generacije u srednjoj školi* | *3* |
| *Prosjek ocjena 5,0 u završnom razredu osnovne škole* | *1* |
| *Prosjek ocjena 9,0 i veči u prethodnoj godini studija* | *23* |
| *Student bez oba roditelja* | *1* |
| *Student sa tjelesnim oštećenjem 60% i više* | *1* |

*Za deficitarna zanimanja je prijavljeno ukupno 24 kandiadata*

|  |  |
| --- | --- |
| *Arhitektura* | *1* |
| *Farmacija* | *2* |
| *Građevina* | *8* |
| *Geodezija* | *2* |
| *Informatika* | *5* |
| *Edukacija i rehabilitacija* | *2* |
| *Medicina* | *3* |
| *Veterina* | *1* |

*Prijavu za stipendiju po osnovu socijalnog statusa su podnijela 79 kandidata.*

*Služba za opću upravu i društvene djelatnosti je tražila dopune prijava sa nedostajućim dokumentima u svim slučajevima kad dokumentacija nije bila kompletna. U odnosu na ranije godine dokumentacija kod većine kandidata je bila kompletna.*

*U skladu sa Pravilnikom o dodjeli stipendija Služba za upravu društvene djelatnosti i zajedničke poslove je po službenoj dužnosti pribavila dokaze o prebivalištu za sve kandidate od Ministarstva unutrašnjih poslova USK.*

***Komisija za dodjelu stipendija Općine Velika Kladuša u akademskoj 2019/20. godini***

*Komisija za dodjelu stipendija Općine Velika Kladuša u akademskoj 2019/2020. godini je imenovana Odlukom Općinskog vijeća, broj: 01-05-298/19 od 28.11.2019. godine („Službeni glasnik Općine Velika Kladuša“, broj: 11/19) u sastavu:*

1. *Emina Ćehić, predsjednik;*
2. *Veljko Jančić, zamj. predsjednika;*
3. *Senata Huskić, član;*
4. *Adijan Ružnić, član;*
5. *Džanana Đogić, član i*
6. *Mirsad Sefić, član.*

*Komisija je imala zadatak da izvrši pregled i bodovanje svih prispjelih prijava na Javni konkurs za dodjelu stipendija Općine Velika Kladuša za akademsku 2019/20. godinu, u skladu sa Pravilnikom o dodjeli stipendija i Odlukom o stipendiranju studenata u akademskoj 2019/20. godini, te da na temelju propisa formira i objavi Preliminarnu rang – listu, odluči o primjedbama istaknutim na istu i predloži Općinskom načelniku Konačnu listu kandidata za donošenje Odluke o dodjeli stipendija Općine Velika Kladuša u akademskoj 2019/2020. godini.*

*Komisija za dodjelu stipendija, imenovana Odlukom Općinskog vijeća je u periodu od 16. 01. do 10.02.2019. godine izvršila sve zadatke utvrđene Odlukom o imenovanju. Komisija je radila: 16.01.; 23.01.; 24.01.; 27.01.; 31.01.; 03.02. i 10.02.2020. godine.*

*Komisija je pregledala i odlučila o svim zaprimljenim prijavama na Javni konkurs za dodjelu stipendija i sve odluke Komisija je donijela jednoglasno.*

*Od ukupno je zaprimljeno 132 prijave, Komisija je dodijelila: 28 stipendija kandidatima čije prijave nisu bodovane, 19 stipendija za deficitarna zanimanja i 78 stipendija po osnovu prijave kao socijalni slučaj. Ukupno je odobreno 125 stipendija, koliko je određeno Odlukom o stipendiranju.*

*U skladu sa odredbama Pravilnika o dodjeli stipendija, Komisija je bodovala 5 prijava kandidata za deficitarna zanimanja, kao socijalni slučaj budući da nisu ostvarili stipendiju po osnovu prijave za deficitarno zanimanje (slučajevi gdje je za jedno deficitarno zanimanje bilo više od 4 prijave).*

*Komisija nije dodjelila stipendiju za jednog kandidata sa najmanjim brojem bodova, jer je Općinsko vijeće odobrilo stipendiranje 125 studenata, za što je potrebno obezbjediti 250.000 KM u Budžetu za 2020. godinu.*

*Komisija je odbila 5 prijava kandidata jer su imali prihod po članu domaćinstva veći od 500 KM po članu, a što je propisano Pravilnikom o dodjeli stipendija, a također je odbijen jedan zahtjev koji bio nekompletan, a kandidat nije otklonio nedostatke, iako je upozoren u više navrata.*

*Komisija je objavila Preliminarnu rang listu dana 4.02.2020. godine, na koju je jedan kandidat izjavio Primjedbe, koje je Komisija na sjednici 10.02.2020. godine odbila kao neosnovane i utvrdila Konačnu Rang listu, koja je dostavljena Općinskom načelniku radi donošenju Odluke o stipendiranju za 2019/20. godinu.*

*U svom Izvještaju Općinskom načelniku, Komisija je predlažila Općinskom načelniku, da pokuša iznaći mogućnost da se dodjeli stipendija za jednog kandidata, koji ispunjava opće i posebne uvjete, a nije mu dodjeljena stipendija. Navedeni kandidat ima isti broj bodova kao i posljednji na rang listi, ali zbog kriterija utvrđenih Pravilnikom i odobrenog broja stipendija, taj student nije dobio stipendiju. S obzirom na gore navedeno, Komisija je mišljenja da, ukoliko postoje mogućnost za to da se i ovom kandidatu dodjeli stipendija.*

*Za izvršne poslove i zadatke iz Odluke o imenovanju Komisije za dodjelu stipendija Općine Velika Kladuša u akademskoj 2019/20. godini („Službeni glasnik Općine Velika Kladuša“, broj: 11/19) svaki član Komisije je ostvario pravo na neto naknadu u iznosu od 132,00 KM, za pregled i vrednovanje 132 Prijave na Konkurs za dodjelu stipendija, utvrđivanje i objavu Preliminarne liste, odlučivanje o primjedbama na Preliminarnu listu i utvrđivanje Konačne liste kandidata za stipendiju za 2019/20. godinu.*

***Prijave koje se nisu bodovale***

*Komisija nije bodovala prijave kandidata iz člana 2. Odluke o stipendiranju studenata u akademskoj 2019/2020. godini, tako da su isti po automatizmu uvršteni u rang-listu i ovim kandidatima stipendija je dodijeljena u skladu sa članom 3. Pravilnika o dodjeli stipendija.*

*Dakle, svi prijavljeni kandidati: bez oba roditelja, učenici generacije u srednjoj školi ili sa prosjekom ocjena 5,0, studenti sa tjelesnim oštećenjem od najmanje 60% i studenti sa prosjekom ocjena većim 9,0 u prethodnoj godini, koji su ispunjavali opće i posebne uslove utvrđene Pravilnikom o dodjeli stipendija, ostvarili su pravo na stipendiju.*

|  |  |  |
| --- | --- | --- |
| ***Osnov za dodjelu stipendije*** | ***Broj prijavljenih kandidata*** | ***Broj odobrenih stipendija*** |
| *Učenik generacije* | *3* | *3* |
| *Prosjek ocjena 5,0 u završnom razredu osnovne škole* | *1* | *1* |
| *Prosjek ocjena 9,0 i veći u prethodnoj godini studija* | *23* | *22* |
| *Student bez oba roditelja* | *1* | *1* |
| *Student sa tjelesnim oštećenjem 60% i više* | *1* | *1* |
| ***UKUPNO*** | ***29*** | ***28*** |

*Komisija je konstatovala da od 29 prijavljenih kandidata iz ove kategorije 28 kandidata ispunjava uvjete iz Pravilnika o dodjeli stipendija i iste je uvrstila na Konačnu rang-listu kandidata za stipendiju Općine Velika Kladuša u akademskoj 2019/2020. godini, te je predložila Općinskom načelniku donošenje Odluke o dodjeli stipendije navedenim kandidatima. Jedna prijava kandidata sa prosjekom ocjena 9,0 i većim u prethodnoj godini studija je odbijena, jer je bila nekompletna.*

***Prijave kandidata za deficitarna zanimanja***

*Lista deficitarnih zanimanja za dodjelu stipendije Općine Velika Kladuša je utvrđena članom 3. Odluke o stipendiranju studenata u akademskoj 2019/2020. godini.*

*U skladu sa Odlukom za svako utvrđeno deficitarno zanimanje mogu se dodjeliti najviše četiri stipendije, a kao deficitarna zanimanja na području Općine Velika Kladuša Odlukom Općinskog vijeća su utvrđena slijedeća zanimanja:*

* *doktor medicine;*
* *magistar farmacije;*
* *diplomirani veterinar ili doktor veterine;*
* *diplomirani logoped i audiolog ili defektolog, master ili bachelor logopedije i audiologije ili defektologije;*
* *diplomirani inženjer, master ili bachelor geodezije;*
* *diplomirani inžinjer, master ili bachelor informatike;*
* *diplomirani inženjer, master ili bachelor arhitekture i*
* *diplomirani inženjer, master ili bachelor građevine.*

*Stipendije su dodjeljene i za* ***deficitarna zanimanja*** *bez bodovanja, vodeći računa o prioritetima utvrđenih Pravilnikom o dodjeli stipendija. Za svako deficitarno zanimanje moglo se dodijeliti najviše 4 stipendije, tako da su svi kandidati dobili stipendiju, ako broj prijava nije veći od 4. Ako je bilo više od 4 prijave za jedno deficitarno zanimanje, Komisija je dodijelila 4 stipendije po prioritetu: godina studija i uspjeh u prethodnoj godini, tako da su kandidati kojima nije dodijeljena stipendija za deficitarno zanimanje bodovani kao socijalni slučaj.*

*Na Javni konkurs za dodjelu stipendija za deficitarna zanimanja se prijavilo ukupno 23 kandidata, a dodijeljeno je 19 stipendija.*

|  |  |  |
| --- | --- | --- |
| ***Deficitarno zanimanje – prijava kandidata*** | ***Broj prijavljenih kandidata*** | ***Broj odobrenih stipendija*** |
| *doktor medicine* | *3* | ***3*** |
| *magistar farmacije* | *2* | ***2*** |
| *diplomirani logoped i audiolog ili defektolog, master ili bachelor logopedije i audiologije ili defektogije* | *2* | ***2*** |
| *diplomirani inženjer, master ili bachelor geodezije* | *2* | ***2*** |
| *Diplomirani inženjer, master ili bachelor građevine* | *8* | ***4*** |
| *Diplomirani inženjer, master ili bachelor informatike* | *5* | ***4*** |
| *diplomirani inženjer, master ili bachelor arhitekture* | *1* | ***1*** |
| *diplomirani veterinar ili doktor veterine* | *1* | ***1*** |
| *Ukupno:* | *24* | ***19*** |

***Prijave kandidata za stipendiju – socijalni slučajevi***

*Komisija je izvršila bodovanje prijava za ukupno 75 kandidata koji su se prijavili na Javni konkurs kao socijalni slučajevi i za 4 kandidata, koji su se prijavili za deficitarna zanimanja, ali pošto nisu ostavrili pravo na stipendiju za deficitarna zanimanja, bodovani su kao socijalni slučajevi, u skladu sa odredbama Pravilnika o dodjeli stipendija.*

***Bodovanje prispjelih prijava***

*Bodovanje prispjelih prijava je izvršeno po osnovu kriterija: uspjeh u prethodnoj godini školovanja, broja članova domaćinstva, invalidnosti roditelja studenata i studenata bez jednog roditelja, broja studenata iz domaćinstva, broja učenika u osnovnoj i srednjoj školi, broja zaposlenih članova domaćinstva (broja penzionera), godine studija i mjesečnog prihoda domaćinstva.*

***a) uspjeh u prethodnoj godini školovanja***

*- prosječna ocjena 2,00 do 2,50 ili 6,00 do 6,50 ...................................................................... 2 boda;*

*- prosječna ocjena 2,51 do 3,00 ili 6,51 do 7,00 ...................................................................... 5 bodova;*

*- prosječna ocjena 3,01 do 3,50 ili 7,01 do 7,50 ...................................................................... 8 bodova;*

*- prosječna ocjena 3,51 do 4,00 ili 7,51 do 8,00 .................................................................... 12 bodova;*

*- prosječna ocjena 4,01 do 4,50 ili 8,01 do 8,50 .................................................. ................. 15 bodova i*

*- prosječna ocjena 4,51 do 4,99 ili 8,51 do 8,99 .................................................................... 20 bodova.*

***b) broj članova domaćinstva***

*- dva člana domaćinstva.......................................................................................................................6 bodova;*

*- tri člana domaćinstva.........................................................................................................................7 bodova;*

*- četiri člana domaćinstva...................................................................................................................8 bodova;*

*- pet članova domaćinstva...................................................................................................................9 bodova;*

*- šest članova domaćinstva ..............................................................................................................11 bodova;*

*- sedam članova domaćinstva .............................................................. .........................................13 bodova*

*- osam članova domaćinstva ..........................................................................................................15 bodova.*

***c) studenti bez jednog roditelja***

*- student bez jednog roditelja ........................................................................................................25 bodova;*

*- student neutvrđenog očinstva .....................................................................................................25 bodova;*

*- student rastavljenih roditelja ......................................................................................................10 bodova*

*- student samohranog roditelja .................................................................................................... 10 bodova.*

***d) Broj studenata iz domaćinstva***

*- dva studenta iz domaćinstva..........................................................................................................5 bodova;*

*- tri studenta iz domaćinstva.............................................................................................................8 bodova.*

***e) Broj učenika u osnovnoj i srednjoj školi***

*- jedan učenik iz domaćinstva...........................................................................................................2 boda;*

*- dva učenika iz domaćinstva............................................................................................................5 bodova;*

*- tri učenika iz domaćinstva...............................................................................................................7 bodova.*

***f) Mjesečni prihod po članu domaćinstva***

*- bez prihoda...........................................................................................................................................30 bodova;*

*- do 50,00 KM..........................................................................................................................................25 bodova;*

*- od 50,01 KM do 75,00 KM...............................................................................................................20 bodova;*

*- od 75,01 KM do 100,00 KM ...........................................................................................................17 bodova;*

*- od 100,01 KM do 125,00 KM ........................................................................................................15 bodova;*

*- od 125,01 KM do 150,00 KM ........................................................................................................13 bodova;*

*- od 150,01 KM do 175,00 KM ........................................................................................................11 bodova;*

*- od 175,01 KM do 200,00 KM............................................................................................................9 bodova;*

*- od 200,01 KM do 225,00 KM ...........................................................................................................7 bodova;*

*- od 225,01 KM do 250,00 KM ...........................................................................................................5 bodova;*

*- od 250,01 KM do 275,00 KM ...........................................................................................................3 boda i*

*- preko 275,00 KM ..................................................................................................................................1 bod.*

***g) godina studija***

*- prva godina studija .............................................................................................................................1 bod;*

*- druga godina studija ..........................................................................................................................3 boda;*

*- treća godina studija ............................................................................................................................5 bodova;*

*- četvrta godina studija ili prva godina II ciklusa .....................................................................7 bodova i*

*- peta, šesta godina studija ili druga godina II ciklusa ........................................................10 bodova.*

***h) Studenti čiji su roditelji invalidi*** *(boduju se oba roditelja ako su invalidi, tako da student može ostvariti maksimalno 30 bodova, ako su oba roditelja 100% invalidi)*

*- student čiji je roditelj invalid 100% .............................................................................................15 bodova;*

*- student čiji je roditelj invalid 90% ................................................................................................12 bodova;*

*- student čiji je roditelj invalid 80% ................................................................................................10 bodova;*

*- student čiji je roditelj invalid 70% ...................................................................................................7 bodova i*

*- student čiji je roditelj invalid 60% ...................................................................................................5 bodova.*

***i) studenti čiji su roditelji invalidi –*** *invalidnost roditelja prema kategorijama (boduju se oba roditelja ako su invalidi)*

*- student čiji je roditelj invalid prve kategorije ...........................................................................10 bodova;*

*- student čiji je roditelj invalid druge kategorije ...........................................................................8 bodova;*

*- student čiji je roditelj invalid treće kategorije .............................................................................5 bodova i*

*- student čiji je roditelj invalid četvrte kategorije ........................................................................3 boda.*

*Budući da je članom 1. Odluke o stipendiranju studenata u akademskoj 2019/2020. godini određeno da će se dodijeliti ukupno 125 stipendija, a da je za kandidate koji se ne boduju dodjeljeno 28 stipendija i 19 stipendija za deficitarna zanimanja, proizlazi da se za kandidate iz kategorije socijalnih slučajeva moglo dodijeliti ukupno 78 stipendije.*

***Utvrđivanje Preliminarne rang liste***

*Nakon završenog bodovanja svih prijavljenih kandidata, socijalnih slučajeva Komisija je sačinila Preliminarnu rang listu kandidata za stipendiju Općine Velika Kladuša u akademskoj 2019/2020. godini, tako da su na listu prvo stavljeni kandidati iz člana 3. tačka a-g. Pravilnika (kandidati koji se ne boduju), zatim kandidati koji su ispunili uvjet za stipendiju po osnovu deficitarnih zanimanja (član 5. Pravilnika). Nakon ovih 47 kandidata, na listu je uvršteno prvih 78 kandidata sa liste socijalnih slučajeva (član 6. Pravilnika), počev od kandidata sa najvećim brojem bodova.*

*Nakon 78 kandidata koji su ostvarili dovoljan broj bodova na Preliminarnu rang listu uvršten je jedan kandidat koji nje ostvario dovoljan broj bodova.*

*Na kraju Preliminarne liste je uvršteno 6 kandidata koji nisu ispunili opće i posebne uslove iz Javnog konkursa, odnosno čije prijave nisu bile potpune.*

*U skladu sa članom 8. stav 5. Pravilnika o dodjeli stipendija, Preliminarna rang lista je objavljena 03.02.2020. godine na internet stranici i oglasnoj tabli Općine Velika Kladuša.*

***Utvrđivanje Konačne rang liste***

*Kandidati koji su učestvovali na Javnom konkursu za stipendiju imali su pravo na Preliminarnu rang listu, u skladu sa članom 9. Pravilnika o dodjeli stipendija, istaknuti svoje primjedbe Komisiji za stipendije u roku od tri dana od dana objavljivanja Liste.*

***Primjedbe na Preliminarnu rang listu***

*Komisiji za dodjelu stipendija Općine Velika Kladuša u akademskoj 2019/2020. godini izjavljene su primjedbe jednog kandidata na Preliminarnu rang listu, koje je Komisija odbila kao neosnovane.*

*Nakon razmatranja primjedbi istaknutih na Preliminarnu rang listu Komisija za stipendije je utvrdila Konačnu rang listu kandidata za stipendiju koja se sastojala od 28 kandidata čije se prijave nisu bodovale, 19 kandidata koji pravo na stipendiju ostvaruju po osnovu kriterija*

*deficitarno zanimanje, 78 kandidata koji pravo na stipendiju ostvaruju po osnovu kriterija socijalni status, jednog kandidata koji nije ostvario dovoljan broj bodova i 6 kandidata koji nisu ispunili uvjete iz Javnog konkursa i istu dostavila Općinskom načelniku, radi donošenja Odluke o stipendiranju u akademskoj 2019/20. godini.*

*Komisija je u svom Izvještaju o radu predložila Općinskom načelniku, da pokuša iznaći mogućnost da se dodjeli stipendija za jednog kandidata, koji ispunjava opće i posebne uvjete, a nije mu dodjeljena stipendija. Navedeni kandidat ima isti broj bodova kao i posljednji na rang listi, ali zbog kriterija utvrđenih Pravilnikom i odobrenog broja stipendija, ovaj kandidat nije dobio stipendiju.*

***Donošenje Odluke o dodjeli stipendija***

*Općinski načelnik je na osnovu Konačne rang liste kandidata Komisije za dodjelu stipendija Općine Velika Kladuša u akademskoj 2019/2020. godini, dana 10.02.2020. godine, donio Odluku o dodjeli stipendija Općine Velika Kladuša u akademskoj 2019/2020. godini, koja je obuhvaćala podatke o kandidatima čije se prijave nisu bodovale, kandidatima koji su pravo na stipendiju ostvarili po osnovu kriterija deficitarnih zanimanja, kandidatima koji su pravo na stipendiju ostvarili po osnovu dovoljnog broja bodova iz kriterija socijalni status, kandidatima koji nisu ostvarili dovoljan broj bodova po osnovu kriterija socijalni status i kandidatima koji nisu ispunili opće i posebne uvjete iz Javnog konkursa, odnosno čije su prijave bile nepotpune.*

*Odluka o dodjeli stipendija Općine Velika Kladuša u akademskoj 2019/2020. godini u skladu sa odredbom člana 10. stav 2. Pravilnika o dodjeli stipendija objavljena je na internet stranici Općine Velika Kladuša, internet stranici Radio televizije Velika Kladuša i oglasnoj tabli Općine Velika Kladuša.*

***Drugostepeni postupak***

*Na Odluku Općinskog načelnika o dodjeli stipendija izjavljene su dvije žalbe Komisiji za žalbe Općinskog vijeća Općine Velika Kladuša. Žalbe su izjavljene u zakonskom roku i proslijeđene su 19.02.2020. godine Općinskom vijeću, zajedno sa Izjašnjenjem Općinskog načelnika po ovim žalbama. Pored 3 urgencije nadležne Općinske službe žalbe nisu riješene, Konačno je Komisija za žalbe 18.08.2020. godine donijela Zaključak o obustavljanju postupka, zbog odustajanja podnosilaca od žalbe.*

***Zaključivanje ugovora***

*Općinski načelnik je, pod uvjetima iz Javnog konkursa za dodjelu studentskih stipendija u akademskoj 2019/2020. godini, te Pravilnika o dodjeli stipendija, Odluke o stipendiranju studenata u akademskoj 2019/2020. godini, zaključio ugovore o stipendiranju sa 125 stipendista kojima je odobrena stipendija.*

*Potpisivanje ugovora sa većinom kandidata, kojima je odobrena stipendija Općine Velika Kladuša u akademskoj 2019/2020. godini, je obavljeno u Gradskoj sportskoj dvorani, 29.08.2020. godine. Za termin potpisivanja ugovora odabran je datum 29.08.2020. godine (subota) sa početkom u 8:00 sati, kako bi se omogućilo da studenti u dan vikenda, kad nema nastave potpišu ugovor.*

*Potpisivanje ugovora sa stipendistima i njihovim roditeljima je organizovano uz poštivanje svih epidemioloških mjera, koje su tada bile na snazi.*

*Dana 29.08.2020. godine ugovor je zaključen sa 115 studenta i njihovih roditelja, a ugovor sa 10 studenta je zaključen do konačne isplate, odnosno do 25.09.2020. godine.*

***Isplata stipendije***

*Isplata svih odobrenih stipendija za akademsku 2019/20. godinu korisnicima je, iz razloga što je akademska godina za koju su iste odobrene bila pri isteku, u skladu sa potpisanim Ugovorima izvršena u jednokratno u punom iznosu i to: 02.09.2020. godine za 115 stipendista i 25.09.2020. godine za preostalih 10 stipendista. Stipendije su isplaćivane na račune stipendista koje su isti imali otvorene kod Raiffeisen Bank, UniCredit Bank i KIB banke.*

|  |  |  |  |  |
| --- | --- | --- | --- | --- |
| *Datum isplate* | *Broj stipendija* | *Broj mjeseci* | *Iznos za jednog stipendistu* | *UKUPAN IZNOS* |
| *02.09.* | *115* | *10* | *2.000,00 KM* | *230.000,00 KM* |
| *25.09.* | *10* | *10* | *2.000,00 KM* | *20.000,00 KM* |
| *UKUPNO* | ***125*** | ***10*** | ***2.000,00 KM*** | ***250.000,00 KM*** |

***Isplata stipendija po bankama***

|  |  |  |  |  |
| --- | --- | --- | --- | --- |
| *RB* | *Banka* | *Datum Broj*  *uplate stipendija* | *Iznos stipendije* | *Ukupno*  *(3X4)* |
|
| *1* | *2* | *3 4* | *5* | *6* |
| *1* | *UniCredit Bank* | *02.09. 65* | *2.000,00 КМ* | *130.000,00 КМ* |
| *25.09. 6* | *2.000,00 КМ* | *12.000,00 КМ* |
| ***UKUPNO 71*** | ***2.000,00 KM*** | ***142.000,00 KM*** |
|  |  | *02.09. 47* | *2.000,00 КМ* | *94.000,00 КМ* |
| *2* | *Raiffeisen Bank* | *25.09. 4* | *2.000,00 КМ* | *8.000,00 КМ* |
|  |  | ***UKUPNO 51*** | ***2.000,00 KM*** | ***102.000,00 KM*** |
| *3* | *KIB Banka* | *02.09. 3* | *2.000,00 КМ* | *6.000,00 КМ* |
| *25.09. 0* | *2.000,00 КМ* | *- КМ* |
| ***UKUPNO 3*** | ***2.000,00 KM*** | ***6.000,00 KM*** |
| ***UKUPNO*** | | ***125*** | ***2.000,00 KM*** | ***250.000,00 КМ*** |

***Statistički podaci o stipendijama za 2019/20. godinu***

***Polna struktura stipendista***

|  |  |  |
| --- | --- | --- |
| ***MUŠKI/ŽENSKI*** | ***BROJ STIPENDISTA*** | ***%*** |
| *MUŠKI* | *36* | *28,8%* |
| ***ŽENSKI*** | ***89*** | ***71,2%*** |

*Iz prethodne tabele vidljivo je da od ukupnog broja stipendista Općine Velika Kladuša u akademskoj 2019/20. godini 71% su žene, dok je 29% stipendista muškarci. U ovoj godini broj muškaraca-stipendista je povećan.*

***Stipendisti po mjestu studiranja***

|  |  |  |
| --- | --- | --- |
| ***MJESTO*** | ***BROJ STIPENDISTA*** | ***%*** |
| ***BIHAĆ*** | ***80*** | ***64,0%*** |
| ***SARAJEVO*** | ***31*** | ***24,8%*** |
| *TUZLA* | *7* | *5,6%* |
| *MOSTAR* | *5* | *4,0%* |
| *BANJA LUKA* | *2* | *1,6%* |
| ***UKUPNO*** | ***125*** | ***100,0%*** |

*Od ukupnog broja stipendista Općine Velika Kladuša u akademskoj 2019/2020. godini 80 ih studira na Univerzitetu u Bihaću, što predstavlja 64% od ukupnog broja stipendista Općine, dok 31 stipendista studira na Univerzitetu u Sarajevu, odnosno 25%. Na univerzitetu u Tuzli studira 7 stipendista, ili 6%, na Univerzitetu u Mostaru studiraju 5 stipendista, a na Univerzitetu u Banjaluci 2 stipendista Općine Velika Kladuša.*

***Stipendisti po godinama studija***

|  |  |  |  |  |
| --- | --- | --- | --- | --- |
| ***Godina studija*** | ***BROJ STIPENDISTA 2018/19. godine*** | ***BROJ STIPENDISTA 2019/20. godine*** | ***INDEX*** | ***Promjena***  ***+-*** |
| *PRVA GODINA* | *27* | *21* | *77,78* | *-6* |
| *DRUGA GODINA* | *19* | *36* | *189,47* | *17* |
| *TREĆA GODINA* | *48* | *27* | *56,25* | *-21* |
| *ČETVRTA GODINA* | *20* | *28* | *140,00* | *8* |
| *PETA GODINA* | *4* | *3* | *75,00* | *-1* |
| *ŠESTA GODINA* | *2* | *3* | *150,00* | *1* |
| *I-drugi ciklus* | *2* | *5* | *250,00* | *3* |
| *II-drugi ciklus* | *2* | *2* | *100,00* | *0* |
| ***Ukupno*** | ***124*** | ***125*** | *100,00* | *1* |

*U odnosu na prethodnu školsku godinu smnjen je broj stipendista u prvoj i trećoj godini, a povećan je broj stipendista druge, četvrte, šeste i prve godine drugog ciklusa.*

***Stipendisti prema fakultetima na kojima studiraju***

|  |  |  |  |
| --- | --- | --- | --- |
| *Fakultet* | ***BROJ STIPENDISTA 2018/19. godine*** | ***BROJ STIPENDISTA 2019/20. godine*** | ***Promjena*** |
| *Pedagoški fakultet* | *26* | *26* | *0* |
| *Fakultet zdravstvenih studija* | *30* | *23* | *-7* |
| *Tehnički fakultet* | *6* | *14* | *8* |
| *Pravni fakultet* | *5* | *8* | *3* |
| *Medicinski fakultet* | *8* | *7* | *-1* |
| *Ekonomski fakultet* | *7* | *6* | *-1* |
| *Islamsko pedagoški fakultet* | *8* | *6* | *-2* |
| *Stomatološki fakultet* | *4* | *5* | *1* |
| *Fakultet informacijskih tehnologija* | *1* | *4* | *3* |
| *Biotehnički fakultet* | *6* | *3* | *-3* |
| *Fakultet političkih nauka* | *2* | *3* | *1* |
| *Filozofski fakultet* | *1* | *3* | *2* |
| *Građevinski fakultet* | *2* | *3* | *1* |
| *Edukacijsko-rehabilit. fakultet* | *2* | *2* | *0* |
| *Farmaceutski fakultet* | *4* | *2* | *-2* |
| *Prirodno-matematički fakultet* | *2* | *2* | *0* |
| *Saobraćajni fakultet* | *1* | *2* | *1* |
| *Arhitektonski fakultet* | *3* | *1* | *-2* |
| *Arhitektonsko-građevinski* | *1* | *1* | *0* |
| *Elektrotehnički fakultet* | *2* | *1* | *-1* |
| *Likovna akademija* | *1* | *1* | *0* |
| *Poljoprivredni fakultet* | *2* | *1* | *-1* |
| *Veterinarski fakultet* | *-* | *1* | *1* |
| *UKUPNO* | *124* | *125* | *1* |

*Najveći broj stipendista (više od 50% stipendista) studira na pedagoškom, fakultetu zdravstvenih studija i tehničkom fakultetu. U 2019/20. godini je ostao isti broj stipendista na pedagoškom fakultetu, u odnosu na 2018/19. godinu, dok je povećan broj stipendista tehničkog fakulteta, a smanjen broj studenata fakulteta zdravstvenih studija.*

***Studenti prema prebivalištu***

*Kao što je iz tabele vidljivo 59 studenta koje je u akademskoj 2019/2020. godini stipendirala Općina Velika Kladuša imalo je prebivalište na području MZ Velika Kladuša, što čini 47,2% od ukupnog broja stipendista, zatim slijedi MZ Podzvizd sa 13 stipendista, MZ-a Mala Kladuša sa 12 stipendista i MZ Vrnograč i Šumatac sa po 10 stipendista. Iz ostalih mjesnih zajednica naše Općine je bilo manje stipendista, a iz MZ Glinica, Slapnica i T. Slapnica nema stipendista. U odnosu na prethodnu godinu je primjetan porast broja stipendista iz užeg gradskog područja i pad broja stipendista iz ruralnih područja.*

|  |  |  |  |  |  |  |
| --- | --- | --- | --- | --- | --- | --- |
| ***Rb*** | ***Mjesna zajednica*** | ***BROJ***  ***STUDENATA***  ***2018/19*** | ***%*** | ***BROJ***  ***STUDENATA***  ***2019/20*** | ***%*** | ***Promjena*** |
| *1* | *VELIKA KLADUŠA* | *52* | *41,9* | *59* | *47,2* | *7* |
| *2* | *MALA KLADUŠA* | *12* | *9,7* | *13* | *10,4* | *1* |
| *3* | *ŠUMATAC* | *9* | *7,3* | *10* | *8* | *1* |
| *4* | *VRNOGRAČ* | *8* | *6,5* | *10* | *8* | *2* |
| *5* | *VIDOVSKA* | *10* | *8,1* | *9* | *7,2* | *-1* |
| *6* | *PODZVIZD* | *13* | *10,5* | *7* | *5,6* | *-6* |
| *7* | *TODOROVO* | *4* | *3,2* | *6* | *4,8* | *2* |
| *8* | *POLJE* | *6* | *4,8* | *5* | *4* | *-1* |
| *9* | *ČAGLICA* | ***4*** | *3,2* | ***3*** | *2,4* | ***-1*** |
| *10* | *ZBORIŠTE* | ***3*** | *2,4* | ***2*** | *1,6* | ***-1*** |
| *11* | *BOSANSKA BOJNA* | *1* | *0,8* | *1* | *0,8* | *0* |
| *12* | *GLINICA* | *1* | *0,8* | *-* |  | *-1* |
| *13* | *SLAPNICA* | *1* | *0,8* | *-* |  | *-1* |
| *14* | *TOD. SLAPNICA* | *0* |  | *-* |  | *0* |

***Zaključna razmatranja***

*Općina Velika Kladuša kontinuirano dograđuje sistem stipendiranja studenata favorizujući stipendiranje izuzetno uspješnih studenata, socijalnih slučajeva i studenata koji se obrazuju za zanimanja za kojima Općina ima interes i potrebu. Svake godine se vrše izmjene dokumenata kojima se reguliše politika stipendiranja, kako bi sistem bio što pravedniji, a procedura ostvarivanja prava na stipendiju što jednostavnija i brža.*

*U zadnje četiri akademske godine povećan je broj stipendija sa 120 na 125, a finasnijski izraženo povećanje iznosi 10.000,00 KM. U ovom periodu visina stipendije je iznosila 2000,00 KM i nije se mjenjala.*

*U akademskoj 2019/20. godine procedura dodjele stipendije je trajala izuzetno dugo. Od usvajanja Odluke o stipendiranje na sjednici Općinskog vijeća 28.11.2019. godine, pa do zadnje isplate stipendije proteklo je gotovo 10 mjeseci, zbog razloga koji su već prezentovani u ovoj Informaciji.*

***Podaci o broju studenata na javnim ustanovama visokog obrazovanja u F BiH i USK***

*Prema podacima Federalnog zavoda za statistiku, na javnim visokoškolskim ustanovama u Federaciji Bosne i Hercegovine u akademskoj 2015/16. godini studiralo je 61.137 studenata, a u akademskoj 2019/20. godini, broj studenata na javnim fakultetima je smanjen za ¼ i iznosi 57.300 studenata.*

*Broj studenata na Univerzitetu u Bihaću, na kojem studira 2/3 naših stipendista ima puno veće smanjenje broja studenata, u odnosu na F BiH. Broj studenata na ovom Univerzitetu je smanjen sa 2.733 studenta u akademskoj 2015/16. godini na 1.645 u akademskoj 2019/20, što znači da se broj studenata smanjio za 40%.*

***Podaci koji ukazuju da je došlo do značajnog smanjenja broja studenata na javnim fakulteteima***

*1. Broj upisanih učenika osnovnih i srednjih škola konstantno opada i od školske 2015/16. godine do 2018/19. je manji za 15%, sa tendencijom daljeg smanjenja broja učenika. Ovome broju treba dodati i značajan broj učenika koji upišu osnovnu ili srednju školu, a napuste školu u toku školske godine, najčešće zbog odlaska u inostranstvo.*

*2. Konstantno se smanjuje broj upisanih učenika u prve razrede u osnovnim i srednjim školama, tako da je prve razrede osnovnih i srednjih škola upisano u školskoj 2019/20. godini 800 učenika ili 247 učenika manje nego pet godina ranije.*

*3. U**periodu od 5 godina smanjen je broj prijava na Konkurs za stipendiju za 54 ili za oko 30%. Naravno da ima puno razloga koji mogu uticati na smanjenje broja prijava, ali je to svakako u prvom redu zbog smanjenja broja upisanih na javne fakultete u BiH, povećanog upisa u inostranstvu, smanjenja broja srednjoškolaca, smanjenog interesa za studiranje itd.*

*4. Na bazi provedene ankete u završnim razredima srednjih škola sve veći broj svršenih srednjoškolaca se opredjeljuje za studij u inostranstvu.*

***Procjena broja redovnih studenata iz Velike Kladuše u BiH***

*Na bazi kretanja broja redovnih studenata u F BiH i USK u periodu od pet godina, podataka o broju učenika osnovnih i srednjih škola u našoj Općini u periodu od pet godina, podataka dobijenih kroz anketu u završnim razredima srednjih škola u 2019. godini, podataka o broju stipendista kada je Općina stipendirala sve studente i odnosa tog broja prema broju studenata u F BiH i USK, realna je procjena da broj redovnih studenata koji prvi put upisuju godinu na javnim visokoškolskim ustanovama u Bosni i Hercegovini nije veći od 200 u akademskoj 2020/21. godini.*

*Također je realno pretpostaviti da oko 10% ovih studenata nebi apliciralo za stipendiju Općine Velika Kladuša jer imaju stipendiju drugog stipenditora ili iz drugih razloga.*

***ZAKLJUČAK***

*1. Općinsko vijeće usvaja Izvještaj o stipendiranju studenata u akademskoj 2019/20. godini.*

*2. Zbog smanjenja broja studenata, te tendencije odlaska svršenih srednjoškolaca u inostranstvo na studij ili na rad, smanjenog interesa za studij, teškog ekonomskog stanja na našoj Općini, a u cilju stimulisanja svršenih srednjoškolaca da upisuju javne fakultete, a također vodeći računa o potrebi privrednih i vanprivrednih subjekata za stručnim i obrazovanim kadrovima, Općinsko vijeće zadužuje Općinskog načelnika da predloži Općinskom vijeću Odluku o stipendiranju svih redovnih studenata, koji prvi put upisuju godinu studija na nekoj od visokoškolskih javnih ustanova u BiH.*

*Kod predlaganja Odluke o stipendiranju voditi računa da odluka omogući diferencirane iznose stipendije (da visina stipendije zavisi od godine studija, zanimanja ili zvanja, uspjeha, socijalnog statusa itd.).*

*Uvođenjem politike diferenciranih iznosa stipendije se stimulišu studenti sa izuzetnim rezultatima u studiju, studenti deficitarnih zanimanja, kao i najteži socijalni slučajevi.*

*4. Donošenje Odluke treba ubrzati kako bi se što prije raspisao Konkurs.*

*5. Donošenjem Odluke o stipendiranju svih studenata prestaje potreba za Komisijom za stipendiranje, koje je imenovalo Općinsko vijeće. Na taj način će se znatno ubrzati procedura dodjele stipendije.*

*6. Kod predlaganja Odluke o stipendiranju svih studenata voditi računa o visini sredstva koji se planira u Budžetu za 2021. godinu.*

*OBRAĐIVAČ PREDLAGAČ*

*Služba za upravu, društvene djelatnosti Općinski načelnik*

*i zajedničke poslove*